钦定古今图书集成/明伦汇编/氏族典/第533卷 > 郭修翰
## 钦定古今图书集成/明伦汇编/氏族典/第533卷 > 郭修翰

按《名山藏》：修翰，吉安永丰人。其父侨寓兴宁县而生
修翰。童子时，母命为市，辞曰：“识字急于市，读《易》读史，
手不释卷。”市童众咻之，母老盲废，修翰曰：“采给行佣，
吾不如江次翁。”遂穷通天文七政，读书卖卜于市，得
钱供母，而星学名一时，自知死期，云：“我六旬有六，六
月六日无生理。”及时而病，乡士夫罗俶往问之，修翰
曰：“而命先我，犹相问耶？”罗以三日，《修翰》以六日。